A NETFLIX SOROZATA
Devi, szerintem tudod, miért vagy itt.
Amiatt a rémes pletyka miatt Aneesáról, amit te…
Basszus, Devi most megkapja a magáét.
…is bizonyára hallottál.
Aneesa azt mondta, jóban vagytok,
és most ráférne egy kis támogatás.
Várjunk! Azért hívott be, mert jó barát vagyok?
Persze, ez tök logikus.
Aneesa, szeretnénk, ha nálunk maradnál.
Devi, segítenél neki támogatást szerezni?
Persze! Bárcsak megtalálnánk a barmot, aki elindította a pletykát.
Nem kell. Majd meghúzom magam, és megvárom,
míg találnak egy terhességi tesztet a WC-ben, és elfelejtenek.
Tudod, mit? Nem!
- Devinek igaza van. - Igen?
Itt a lehetőség, hogy példamutató igazgatóvá váljak!
Végighívom a futóverseny összes résztvevőjét,
valaki biztos köpni fog.
Devi tudta, hogy a nyomozás hozzá vezetne el.
Kénytelen volt akadályokat görgetni a nyomozás útjába.
Tudja, mit? Szerintem jobb, ha egy diák nyomoz.
Egy nyuggernek nem köpnek.
Ez kimondottan sértő! Az X-generációhoz tartozom.
De értem, amit mondasz,
és sűrű napom van, meg kell fejtenem, hogy az ivókút miért ürülékszagú.
Rendben.
Tiéd a munka.
Devinek már csak szabotálnia kell a nyomozást,
és gyorsabban megmenekül, mint hogy kimondanánk „tanúbefolyásolás”.
…ÁRULTAM EL EGY BARÁTOT
Devi úgy érezte, Aneesának nem kell tudnia az igazságot.
Csak megbántaná.
Aneesának most egy jó barátra van szüksége, és Devi az is lesz,
amint rákente másra a pletykát.
Kezdjük a nyomozást?
Pillanat, Bennel chatelünk.
De ne felejtsük el, hogy a csaj összejött Devi exével, amint csak tudott.
Nem, Devi, sosem mondtad el neki, hogy Ben az exed.
Nem az ő hibája.
Gondolj a női összetartásra, meg ezekre!
Végeztem.
Ben nagyon támogató velem.
Gondolom.
Olyan indíthatta a pletyit, aki tudta, hogy igaz.
Ki jött át hozzánk a régi sulidból?
Csak én.
Nem tudsz senkiről, aki kapcsolódik a sulidhoz? Bárkiről?
Egy lánynak az unokatesója játszik a focicsapatban.
Ez ám a friss nyom! Irány a fiú öltöző!
Rendben.
Mondd, Darius, te indítottad el a pletykát arról, hogy Aneesa anorexiás?
Ki az az Aneesa?
Én.
Anorexiás vagy? Sajnálom.
Elég a színjátékból! Tudom, hogy te voltál!
Már bocs, de miért pletykálnék egy jelentéktelen másodévesről?
Egyébként meg hiába vagyok focista,
feminista is vagyok.
Nem indítanék el egy ilyen nőgyűlölő pletykát.
Jó. Tetszik az álláspontod, Darius.
Menjünk innen!
Lehet, tényleg nem ő volt.
Mizu, skacok? Ezt figyeljétek!
Óriási siker volt a cikkünk első változata,
szóval kiküldöm nektek társszerzőknek, hogy okézzátok le, és ha ez megvan,
akkor ez a csoda megjelenik a Sejtbiológiai Naplóban!
Benne leszel a naplóban, és te is és te is!
Ez az!
Kamala, beszélhetnék veled?
Csak azt akartam mondani, hogy remek csapattag vagy,
sajnálom, hogy szigorú voltam veled.
Semmi baj, láttam tinifilmeket, értem a beavatás lényegét.
A lényeg, hogy megérdemled, hogy kettesben találkozz dr. Petersszel.
Már ha akarod.
Egy peroxiszóma szerinted az endoplazmikus retikulumból építkezik?
Várj, átgondolom. Aha, igen! Remek! Holnap reggeli jó lesz?
A nap legfontosabb étkezése! Remek.
Tökéletes. Ki akarja kinyitni a pezsgőt…
Meglátjuk.
Szia, Eve!
Kár, hogy nem jöttél a queerestre a Könyvtárba.
A suli könyvtára queeresteket szervez?
Nem, a Könyvtár egy bár Silver Lake-ben.
Elmentél egy bárba? Egy igazi, alkoholos, felnőtt bárba?
Igen, ne akadj ki rajta ennyire!
De ez nem illegális?
Tudod, mi volt régen illegális? A leszbikusság!
A közösség támogatásához meg lehet szegni pár szabályt.
Igen, nem lóghatunk mind minden este a robotjainkkal.
Sasha, ne már! Ez bunkóság.
Csak vicceltem. Fabiola is tudja.
Igen, persze!
Nagyon vicces volt. Jó vicc!
De most mennem kell. Később találkozunk!
Sziasztok!
Bízz bennem! Gondold át…
Hali! Mit csináltok?
Devi segít kideríteni ki indította el a pletykát.
Nyomozás? Segítek én is!
A helyzet ura vagyok, szerintem nem kell más segítsége.
- Kit kérdeztettek? - Darius Cartert.
Minek? Ott se volt a futóversenyen. A családtervező központban önkénteskedik.
Igen, sok mindent megtudtam róla.
- Kezdjétek azzal, aki Aneesának szólt! - Én is ezt akartam.
Lépnem kell.
Meghallgatásra megyek a közútibiztonság-reklámra.
Biztos megkapod!
Nálad nincs jobb „biztonsági övet be nem kötő tini”.
Szia, drágám!
Nézzenek oda! Te és Malcom!
Hát nem hihetetlen?
Egy igazi munkanélküli színésszel járhatok!
- Miről beszéltek? - Hogy ki indíthatta a pletyit Aneesáról.
Szóval azzal kezditek, aki szólt Aneesának?
Igen. Aneesa, ki mesélt neked elsőként a pletykáról?
Nem tudom a fiú nevét, de egy nagy jeges capuccinót ivott,
és megdicsérte a Cara Delevingne szemöldökömet.
Jonah! Ő a kiindulópont.
Te is velünk nyomozol?
Persze, iszonyatosan lelkes vagyok!
Remek.
Üdv, dr. Jackson! Tetszik a szakálla!
Jó napot!
Dr. Jackson, micsoda váratlan bosszúság!
Tényleg az lennék?
Szólni akartam, hogy a betegeik a foglalt helyeinkre parkolnak.
Először is, honnan tudja, hogy azok az én betegeim?
Lehet, hogy a hajbeültetés klinikára jöttek.
Nem, a mi betegeink.
Én küldöm oda őket,
mert ciki, hogy a mi helyeink a kuka mellett vannak, amiben mosómedvék élnek.
Sajnálom, nem fordul elő többé.
Köszönöm.
Én köszönöm.
Miért van így kicsípve? Nagyon jól néz ki.
Ha tényleg érdekli, dr. Morales nyugdíjazási bulijára megyek.
Az UCLA-n tanított, és a mentorom volt.
Tudja, mit?
Valószínűleg ön nem mozog ilyen tudományos körökben.
Értem.
A betegeik parkoljanak a saját undorító helyükön!
Ez a nyomozás olyan izgalmas!
Úgy érzem magam, mint a Tetovált Lány, csak a frufru nélkül.
Nézzétek, ott van Jonah!
Kicsi D!
Segítened kell! Ma van a biosz teszt, és nem tanultam,
mert betéptem a versenyen.
Vasárnap se tanultál?
Másnapos voltam, aztán meccs volt, aztán Trent átjött,
és megint beálltunk.
Mindegy. A versenyen megígérted, hogy segítesz,
de eltűntél, szóval most segíts!
Most nem igazán érek rá. Ebédkor jó lesz?
Jó, de akkor tényleg, mert nélküled nem megy.
Oké.
Szóval, Jonah, Aneesa azt mondta, te meséltél neki a pletykáról.
Igen, mert én nem vagyok álszent,
és tudnunk kell, mit mondanak rólunk.
Te állítólag patával születtél.
Ezt a pletykát én indítottam, de tudnod kell róla. Ugye örülsz?
Igen, Jonah, kösz az őszinteséget!
Térjünk vissza Aneesára! Emlékszel, kitől hallottad a pletykát?
Zsarolási és ismerkedési céllal felírom ezeket,
hogy ne lehessen semmit rám kenni.
Eddie Tan volt.
Fabiola és Eleanor örültek, hogy forró nyomon haladnak,
Devi már nem annyira.
Megtalálták Eddie-t,
aki Drewzannához, a népszerű párhoz irányította őket,
akik a lelátón smároltak épp.
Ők izzadós Tarára vallottak,
aki épp egy Sloppy Joe szendvicset evett a büfében.
Ő gonosz Denise-hez küldte őket a konditerembe,
onnan asztmás Dave-hez a gyengélkedőre,
aki kórusos Dustinra mutatott a színházban…
Aki végül a nyomozóinkat
a jól ismert Trenthez küldte spanyolórára.
Nem tudom, ki volt.
Csak arra emlékszem, hogy épp megfogtam Marcus fogkeféjét a farpofáimmal.
Épp ott álltam a fogkefével a hátsómban,
amikor valaki jött, és azt mondta, „Aneesa anorexiás, LOL!”
Jaj ne, ez igazi zsákutcának tűnik.
Szólok az igazgatónak, hogy nem jutottunk semmire.
Várj, nem! Azt mondták, hogy „LOL”!
Elmondhatjuk az igazgatónak a tettesek nevét!
Lányok, nem mondom, hogy ezt nem néztem volna ki belőletek, mert…
Persze érthető.
Egy ilyen gonosz pletykát elindítani egyáltalán nem helyes.
PAXTON HOL VAGY?
- Rosszabbat is mondtunk. - De azokat nem mi kezdtük.
NEM TUDOK MENNI.
A mi stílusunk, de attól még lehetett más is.
Egy hónap felfüggesztés, és ugrott a bálszervezés.
Micsoda? Ne!
Akkor apám autókereskedése mégsem kéri a reklámot az évkönyvben.
Azt a csekket már beváltottuk.
Szép napot, lányok!
Devi most először örült, hogy ezek a lányok sosem emlékeztek rá.
És nem is ártatlanok vitték el a balhét.
Shira és Zoe a fél sulinak elkotyogták a pletykát.
Devi gyomorgörcsét biztos a jól végzett munka okozta.
Ugye?
Szia, drágám! Tökéletes időzítés.
Most jöttem a vásárlásból.
Nem vettél üdítőt? Átjönnek a barátaim.
Nem a boltba ment. Itt helyben vásárolt.
- Leszedte a gyümölcsöt a szomszéd fáról. - Azt itt nem lehet!
Szerinted a szomszédban lakó két férfinak kell ez a sok narancs?
Az egyikük délelőtt 10-kor rendelt egy tál nachost!
De ez lopás. Az ittenieknek fontosak a gyümölcsfáik és az ingatlanjuk.
Mindenkinek van puskája és gyümölcsprése.
Nem fognak rajtakapni.
Ha mégis, majd játszom a szenilis indiai nénit.
Mindegy, hogy lebuksz-e, ez nem helyes.
Hoppá, ez egy megvilágosodás!
Devi, te apád lánya vagy.
Az ő gondolkodását örökölted. Meg a széles vállát is.
Szia, Setseg! Bocs, még nem válaszoltam a laser tag meghívóra.
Ne felejtsd el!
Nem azért hívlak.
Evan kiküldte a cikket a társíróknak.
Remek!
Máris nézem a mailemet!
Még nem kaptam meg.
De vírusos a gépem amióta a nagyi ezen nézte az Indian Idolt.
Azért nem kaptad meg, mert nem soroltak a társírók közé.
Micsoda? Ez hogy lehet?
Az egész cikk az én felfedezésemre alapszik.
Tudom. Evan kinyírna, ha tudná, hogy felhívtalak.
Ez valami hiba lehet. Utánajárok.
A járásról jut eszembe, van saját nadrágod a laser tagre?
Mindent bérelnem kell! Semmit se tudok hozni.
Nalini!
Hihetetlen, hogy nyugdíjba vonulsz!
Tudom, de eljött az idő.
Alig várom, hogy bemutassam a másik kedvenc mentoráltamat,
dr. Chris Jacksont.
Üdv, dr. Vishwakumar.
Üdv, dr. Jackson!
Ismeritek egymást?
Persze. Micsoda meglepetés itt látni!
Lefogadom, meglepi, hogy ilyen akadémiai körökben lát.
Az uncsi apámmal és sótlan Sharonnal abban mind egyetértünk,
hogy a sajtos melegszendvics teljesen más ízű Diet Coke-kal.
Basszus, bocs! Nem beszélek túl sokat a kajáról?
Nem baj. Úgyis ideje elmondanom, hogy mi zajlik a gyagya agyamban.
Nem kell elmondanod.
De igen. Megértem, ha kellemetlenül érzitek magatokat.
Szóval tavaly a menő csajokkal kezdtem el lógni,
és szerencsémre nem csak az egyetlen barna bőrű lány voltam a csapatban,
hanem az egyetlen muszlim barna bőrű lány is.
Anyám ragaszkodott hozzá, hogy melegítőben menjek a medencés bulikra.
A lányok mindig csak azért dicsértek meg, hogy milyen vékony vagyok.
Aztán valami az agyamban azt kezdte el mondani, hogy nem lehetek elég vékony.
Utána nem bírtam leállni.
Egy különleges kórházba kerültem.
De ne aggódjatok, kezelés alatt állok, sokkal jobban vagyok.
És annyira örülök, hogy megismertelek titeket!
Főleg téged, Devi.
Van egy indiai barátom, aki megért,
és aki sose viselkedne velem kirekesztően, ez egyszerűen…
Én voltam.
Micsoda?
Én indítottam el a pletykát.
Micsoda?
Én kezdtem el az egészet.
Shirának és Zoenak mondtam, de nem is tudtam, hogy igaz.
Haragudtam, hogy összejöttél Bennel, mert jártam vele.
Kiakadtam, de borzasztóan sajnálom, Aneesa!
Most hazamegyek.
Legalább elmondtam. Az is számít, ugye?
Eleanor, szerintem mi is menjünk.
Nalini, tudtad, hogy Chris a kozmetikumaiból befolyt bevételéből
ingyenes műtéteket támogat a Gyerekkórházban?
Hát nem lenyűgöző?
De, nagyon is lenyűgöző.
- És egyedül neveli a fiát. Lenyűgöző! - Köszönöm.
Van egy fia?
Chris, Nalini is nagyon aktív.
Ő volt az első rezidens, aki elnyerte a Bevins Sebészeti Díjat.
Az maga volt? Nagyon féltékeny voltam, amikor hallottam róla.
Egész este tudnálak dicsérni titeket, de a férjem túl sokat ivott.
Próba. Halló?
Becsípve próbál beszédet mondani, jobb, ha odamegyek.
Nahát, ilyen nagymenő?
Maga meg ilyen jó ember? Mik nincsenek!
Tudom, hogy afféle ellenségek vagyunk, de hozhatok egy italt?
Atya gatya!
Nalini Vishwakumar?
Úristen, az évfolyam legidegesítőbb embere volt!
- Szia, Gail! - Szia!
Hallottam Mohanról. Annyira szörnyű!
Borzasztó, tényleg.
Hogy bírod?
- Bírom. Köszönöm. - Biztos?
Tudod, előttem nem kell tartanod magad!
Jól vagyok.
Jó. Ha bármire szükséged van,
ha csak át szeretnél jönni sírni, rám számíthatsz, oké?
Köszönöm, Gail.
Szia, Gail.
- Szia! - Chris Jackson.
Chris, hát persze!
Találkoztunk egy konferencián Dubuquében pár éve. Emlékszel?
Persze. Nem iszunk valamit? Elmesélheted, mi van veled.
- Persze, örömmel! - Oké.
Jól van. Később még megkereslek.
Alig várom!
Sziasztok, hogy vagytok? Még haragudtok?
Nem haragszunk, csak csalódtunk.
Ezt nagyon eldevizted.
A Devi most már egy negatív ige?
Igen, hagytad, hogy a düh irányítson.
Rosszabb, mint megütni az automatát.
Nem azért fizettem, hogy beragadjon a cukorkám!
Jó, oké. Ezt tényleg eldeviztem, de rémesen érzem magam. Kedvelem Aneesát.
Akkor találd ki, hogyan kérj bocsánatot!
Egy éneklő távirattal vagy egy fürdőbomba-válogatással.
És ha csak elmagyaráznám neki az én változatomat?
Bocs, de kétlem, hogy sikerülne.
A fürdőbombára szavazok.
De Aneesa arról ismert, hogy tök nyugodt és laza.
Ha beszélek vele, biztosan meg fog érteni.
Higgyétek el, hamarosan
az eldevizni azt jelenti majd, hogy „örökké jobbá tenni”.
Nem tudom.
Fab! Mostantól lehet jelentkezni a bálba. Készen állsz?
- Igen, menjünk! - Rendben.
Jelölni akartok valakit Tücsökkirálynak és királynőnek?
Paxton és Zoet már vagy ötvenszer jelölték.
Nem, nem őket.
Magunkat jelölnénk Tücsökkirálynőknek.
Azt nem lehet.
Mi? Miért? Mert két lány vagyunk?
Zavarba hoz, ha egynemű a bál királyi párja?
Láthatatlanná akarod tenni a queereket?
Ne kiabálj! Semmi bajom azzal, hogy melegek vagytok.
Csak nem tudok elmenni másik papírt nyomtatni,
mert Grubbs igazgató kirúgta a többi szervezőt.
Átírom a királyt királynőre.
Rendben.
VÁLASSZ TÜCSÖKKIRÁLYT ÉS KIRÁLYNŐT KIRÁLYNŐ
Kösz. A végső szavazás a bálon zajlik,
amit ezek szerint egyedül kell megszerveznem.
Hogy leoltottad Carley-t! Nagyon menő volt.
- Neveztetek bálkirálynőknek? - Igen, Fabiola ötlete volt.
Ez a beszéd! Jó arc vagy, Fab!
Most már csak nyernetek kell!
Oké.
Jó reggelt, dr. Jackson!
Jó reggelt, dr. Vishwakumar! Honnan jön?
A kocsimtól, ami a pokol bugyraiban áll.
Miért oda parkolt, amikor itt van egy parkolóhelye?
FOGLALT DR. VISHWAKUMAR
Nagyon hősies mostanában.
Milyen volt Gaillel beszélgetni?
Hosszadalmas és fájdalmas.
Ugye tudja, hogy nem kellett így feláldoznia magát?
A saját tapasztalatom nem is hasonlítható ahhoz, amit ön átélt,
de amikor a feleségem elköltözött, mindenki erről akart beszélni.
Az senkit sem izgatott, hogy nem volt mit mondanom.
Tegnap örömmel vettem le önről ezt a terhet.
Csak ön után!
Ezt most el kell intéznem, de köszönöm.
Köszönöm ezt és a parkolóhelyet is.
Sherman Oaks második legjobb bőrgyógyászának jár
a második legjobb parkolóhely.
Úgy hét másodpercig meglepően rendes ember volt.
Kamala, a következő 60 percben csak az öné vagyok.
Hol kezdjük?
Meséljem el, hogy hogyan váltam azzá, ami vagyok?
Egy kecskefarmon kezdődött,
Barton-upon-Humber községben…
Elnézést, hogy közbevágok,
de szeretnék valamit megvitatni önnel előbb.
Persze, ez az ön fogadóórája.
Evan kiküldte a cikk első vázlatát tegnap, és lehagyta róla a nevemet.
És úgy érzi, hogy szerepelnie kellett volna rajta?
Igen. Nem tudom, Evan említette-e, de én jöttem rá,
hogy melyik sejt hajlamos a klonális megújulásra.
Az egy jó megfigyelés volt,
de én nem folyok bele a labor erőviszonyaiba.
Evannak biztosan jó oka volt rá, hogy kihagyta önt.
De szerintem megérdemelném.
Kamala, tényleg azzal szeretné tölteni ezt a közös órát,
hogy egy kollégájáról panaszkodik?
Térjünk vissza arra, hogy egy kecskék által nevelt fiú hogyan nyert Nobel-díjat.
Devi tudta, hogy mindent helyrehozhat,
ha sikerült beszélnie Aneesával,
de a kémia órán
Aneesa helyén épp Jonah magyarázott valamit.
Amikor legutoljára Aneesa hiányzott,
akkor bent ült a…
Devi Vishwakumar, fáradj be az igazgatóhoz!
Ez valahol várható volt.
Kínos!
Devi, Aneesa elmesélte, hogy te indítottad el a pletykát.
Igen, és borzasztóan sajnálom.
Én is, Devi.
Felfüggesztelek.
- Mi? - Felfüggesztelek.
De Zoet és Shirát csak a szervezőbizottságból rúgta ki,
pedig ők többet pletykáltak.
Adjon pár büntetőórát és ennyi!
Nem alkudozunk!
Elindítottál egy pletykát, majd hazudtál nekem,
és hagytad, hogy mások vigyék el helyetted a balhét.
A felfüggesztés bekerül az aktámba!
Nem vesznek fel a Princetonra!
Anya, csinálj valamit!
Sajnálom, Devi.
Ezek a tetteid következményei.
A kocsiban megvárlak. Hozd a cuccodat!
Szia, Aneesa! Beszélhetnénk?
Nagyon sajnálom, ami történt.
Grubbs igazgató felfüggesztett. Ha beszélnél vele…
Neked csak ez számít?
Te még az előző osztálytársaimnál is önzőbb vagy.
Nem akarok önző lenni.
Szörnyen érzem magam, de nem érted.
Mindig is a Princetonra akartam járni. Ez vagyok én.
Én pedig az étkezési zavaros új lány lettem.
És nem is jöttem össze Bennel!
Tök egyértelmű, hogy van köztetek valami.
De hát bementetek Trent sátrába!
Előled bujkáltunk, mert mindig futni küldtél minket!
Igaza volt a többieknek. Tényleg zakkant vagy, Devi.
Kösz szépen, egyes lett a biosztesztem.
És haragszol rám? Nem az én hibám.
Ha tanultál volna velem, ahogy…
Ha jó jegyeket akarsz, legyél jó tanuló!
Nem állhatok mindig melletted!
Megyek, mert felfüggesztettek!
Ejha! Két veszekedés egymás után!
Ezt a napot tényleg jól eldevizte. Az eredeti értelemben.
Ha te vagy egy ismerősöd étkezési zavarral küzdesz,
itt hasznos információkat találsz: www.wannatalkaboutit.com
A feliratot fordította: Miklósi Zsuzsa